section_heading: Utrka
paragraph_text: U 42. krugu Verstappen je uspio prestići Hamiltona, dok je Ricciardo iskoristio prednost DRS-a te prije zavoja 14 pretekao Vettela. U sljedećem krugu Verstappen i Vettel su se okrenuli u zavoju broj 14. Verstappen je prekasno ušao na unutrašnju stranu te dodirnuo Nijemca što je rezultiralo izokretanjem obojice vozača. Krug kasnije, Ricciardo je u uskom prostoru uspio preteći Bottasa te zasjesti na prvu poziciju, dok je Verstappenu dodijeljena kazna od deset sekundi zbog izazivanja incidenta. Tri kruga prije kraja, Hartley je utrku završio odustajanjem zbog problema s bolidom, dok je Alonso u predzadnjem krugu pretekao Vettela u zavoju 3 te uzeo sedmo mjesto.<ref> Daniel Ricciardo pobjednik VN Kine GP1 Objavljeno 15. travnja 2018. Pristupljeno 3. svibnja 2018.